Institut d'Educació Artístic Oriol Martorell - Menjadors escolars ecològics - Ecomenja
L’Institut Escola Artístic Oriol Martorell és un centre públic en el qual l’alumnat cursa els ensenyaments generals integrats amb els artístics: els ensenyaments de l’etapa d’educació primària integrats amb els elementals de dansa o de música i els ensenyaments de secundària obligatòria i batxillerat integrats amb els del grau professional de música o de dansa.
Es troba situat al districte de Nou Barris de Barcelona i està distribuït en dos edificis, un per a primària i un altre per a secundària. És l’únic centre d’aquestes característiques a tot Catalunya i per això vénen alumnes de tot Barcelona i de la rodalia, la majoria dels quals es queden a dinar perquè viuen lluny.
A primària, a més del servei de menjador, també oferim servei d’acollida, tant al matí com a la tarda. D’aquesta manera es dóna una mica de marge a les famílies, sobretot si vénen de lluny, i a més els nens i nenes disposen d’un espai per fer deures i esbargir-se.
A l’hora del migdia, a diferència d’altres centres, els alumnes tenen classe i entren cada dia a una hora diferent a dinar. A més, això els escurça el temps per esbargir-se i els fa més difícil poder participar d’activitats dirigides. De totes maneres, a primer i segon de primària disposen de més temps, la qual cosa els permet gaudir de diferents racons, jocs i tallers (llanes, escobidoos, jocs de sorral, construccions amb Lego…).
El curs 2014-2015 vam iniciar una nova etapa al menjador escolar i ho vam fer al costat d’Ecomenja, l’empresa que a partir d’aquell curs s’encarrega de la cuina i del monitoratge. Tots plegats estem molt satisfets de poder gaudir de menjar ecològic i de proximitat.
El nostre objectiu és que els nens i nenes mengin bo i sa, tot experimentant amb diferents textures i sabors.
Des dels equips de monitors/es de primària i secundària volem animar l’alumnat a prendre consciència dels avantatges del menjar ecològic i de proximitat, tant en termes de dieta saludable, com en termes de compromís social i mediambiental.
Primària: c. Artesania 39-41, 08042 Barcelona
Telèfon de contacte: 93 3503917
Adreça secundària : carretera Alta de Roquetes 70, 08o35, Barcelona
Telèfon de contacte: 93 4279000
Pàgina web : IEA Oriol Martorell